Р А З П О Р Е Ж Д А Н Е

№           				   02.06.2008 г.				гр.Левски

Председателят на Районен съд гр.Левски Евгения Рачева като разгледа административнонаказателната преписка вх.№2818/02.06.2008 г. на ЛРС и на основание данните по нея и закона, за да се произнесе, взе предвид следното:
Според съставения АУАН и издаденото НП нарушението е извършено на 14.02.2008 г., т.е. след като е влязло в сила изменението на ЗДвП от бр.51 от 2007 г. на ДВ. Съгласно чл.189, ал.5 от ЗДвП не подлежат на обжалване наказателни постановления, с които е наложена глоба до 50,00 лв. включително. Видно от наказателното постановление, за извършеното от А. нарушение на последния е наложено административно наказание глоба в размер на 50,00 лв.
При това положение следва извода, че наказателното постановление е влязло в сила на осн. чл.64, б.”а” от ЗАНН, жалбата на А. се явява процесуално недопустима и не следва да бъде образувано съдебно производство.
С оглед изложеното, председателят на РС-Левски

Р А З П О Р Е Д И :

ОТКАЗВА на осн. чл.189, ал.5 от ЗДвП да образува а.н.дело по жалбата на К.А. от гр.С., ж.к.”М. *”, бл.***, вх.**, ЕГН **********, срещу НП №108 от 10.03.2008 г. на началника на РПУ-Белене, поради недопустимост на съдебното производство.
РАЗПОРЕЖДАНЕТО подлежи на обжалване в 15-дневен срок пред Административен съд гр.Плевен, считано от съобщаването му на страните.

    		                                             ПРЕДСЕДАТЕЛ: